ASEFA งานรัฐหนุนธุรกิจเติบโต โบรกฯแนะซื้อเป้าหมาย 9.4 บาท
ASEFA งานรัฐหนุนธุรกิจเติบโต โบรกฯแนะซื้อเป้าหมาย 9.4 บาท
30 มี.ค. 2560

บล.เคทีบี (ประเทศไทย) ระบุในบทวิเคราะห์วันนี้ (30 มี.ค.) ว่า บริษัท อาซีฟา จำกัด (มหาชน) หรือ ASEFA เป็นผู้นำตลาดในธุรกิจ Switchboard ไฟฟ้า โดยบริษัทมีจุดแข็งด้านความหลากหลายของสินค้า, คุณภาพสินค้า, และบริการหลังการขาย คาดผลการดำเนินงานไตรมาส1/60 จะเติบโต เทียบช่วงเดียวกันของปีก่อน แต่ลดลงเทียบไตรมาสก่อนหน้า ประมาณ 70-80 ล้านบาท เนื่องจากช่วงไฮซีซั่นของบริษัทเพิ่งผ่านไป ปรับคาดการณ์กำไรสุทธิปี 60  ขึ้นเล็กน้อย จากการคาดการณ์รับรู้รายได้โครงการรถไฟฟ้า, สายไฟลงดิน, สุวรรณภูมิเฟส 2 และการขยายหน้าร้าน 10 แห่งทั่วประเทศไทย
แผนการลงทุนโครงสร้างพื้นฐานภาครัฐช่วยหนุนให้ ASEFA เติบโต คาดมูลค่ารวมเฉพาะงานสวิตช์บอร์ดจากงานภาครัฐอยู่ที่ 3,650 ล้านบาท จากปรับประมาณการกำไรสุทธิปี 60 และมุมมองในเชิงบวกระยะยาว ปรับราคาเหมาะสมจากเดิม 9.00 บาท เป็น 9.40 บาท และคงคำแนะนำ “ซื้อ”